ПРОТОКОЛ

по чл.192,ал.4 от Закона за обществените поръчки (ЗОП)

Днес 26.08.2021 г. от 10.00 ч., се проведе заседание на комисия, назначена със Заповед РД-10-251/26.08.2021г., със задача да отвори, разгледа, оцени и класира получените в Централизираната автоматизирана информационна система Електронни обществени поръчки“ (ЦАИС ЕОП) оферти подадени по обява за обществена поръчка на стойност по чл.20, ал.3 от ЗОП с идентификатор 02716-2021-0228  за откриване на обществена поръчка чрез събиране на оферти с обява по реда на глава двадесет и шеста от ЗОП с предмет: „ Доставка чрез закупуване на противопожарни материали за оборудване на ПП Депа на територията на ТП ДГС Гурково за срок от 12 месеца”
в следния състав:

ПРЕДСЕДАТЕЛ:   Керка Денчева – зам.директор  ТП ДГС Гурково                                  

          ЧЛЕНОВЕ:  1. Теодор Атанасов – адвокат                                             

                    2. инж. Добромир  Добрев – зам.директор ТП ДГС Гурково 
                    3. Мария Стойчева – гл.счетоводител ТП ДГС Гурково
                    4. Катя Желева – пом.лесничей ТП ДГС Гурково 


Комисията установи, че чрез ЦАИС ЕОП е публикувана обява за обществена поръчка на стойност по чл.20, ал.3 от ЗОП с идентификатор 02716-2021-0228  от 11.08.2021 г. Датата и часът за подаването и отварянето на офертите са посочени в обявата и са заложени в раздел „График“ на поръчката в ЦАИС ЕОП.

Електронно подадените оферти са налични в меню „Оферти“ и ЦАИС ЕОП автоматично ги подрежда по дата и час на постъпване.

В определения в обявата срок са постъпили две оферти, както следва:  

OF548125 РОНИ 15 ООД, подадена от РОНИ 15 ООД на 20 авг. 2021 (пет), 14:16:58

OF540875 ПАНДА ЕКСПЕРТ ООД, подадена от ПАНДА ЕКСПЕРТ ООД на 24 авг. 2021 (вт), 10:29:08

След като се запознаха със списъка на участниците, подали електронни оферти, председателят и членовете на Комисията попълниха и подписаха Декларации за обстоятелствата по чл.103,ал.2 от ЗОП.

До крайния срок за декриптиране на подадените Оферти - 26 авг. 2021 (четв), 10:00 ч., следните участници са декриптирали офертите си:

OF548125 РОНИ 15 ООД

- Участникът е декриптирал заявлението/офертата на: 25 авг. 2021 (ср), 10:46:14

OF540875 ПАНДА ЕКСПЕРТ ООД

- Участникът е декриптирал заявлението/офертата на: 25 авг. 2021 (ср), 7:04:02

Информацията, съдържаща се в офертите на кандидатите, които са ги декриптирали в срок, стана видима за оценителната комисия в системата след настъпване на определения час за отваряне на офертите, а именно в 10:00 часа на 26.08.2021г., като името на всяка оферта представлява линк, който води към пълната информация, съдържаща се в тях. 

Комисията пристъпи към отваряне на офертите по реда на тяхното постъпване за проверка за съответствие с изискванията към личното състояние и критериите за подбор, поставени от възложителя, в резултат на което установи следните обстоятелства по чл. 54, ал. 8 / чл. 97, ал. 510 от ППЗОП:

1. OF548125 РОНИ 15 ООД, подадена от РОНИ 15 ООД на 20 авг. 2021 (пет), 14:16:58.
Офертата на участника е подписана електронно от Румяна Иванова Гергова, в качеството и на представляващ участника.

След извършената проверка в АВ ТР комисията констатира, че участника се представлява от управителя Румяна Иванова Гергова, която е подала офертата. 

Комисията констатира, че представените документи и информация за липсата на основанията за отстраняване и за съответствие с поставените критерии за подбор, съответстват на изискванията на възложителя.

Във връзка с горното Комисията допусна участника до разглеждане на техническото и ценовото му предложение.
2. OF540875 ПАНДА ЕКСПЕРТ ООД, подадена от ПАНДА ЕКСПЕРТ ООД на 24 авг. 2021 (вт), 10:29:08.
Офертата на участника е подписана електронно от Марио Чавдаров Димитров, в качеството му на представляващ участника.

След извършената проверка в АВ ТР комисията констатира, че участника се представлява от управителя Марио Чавдаров Димитров и офертата е подадена от управомощено за това лице. 
При проверката за съответствие с критериите за подбор комисията установи, че участникът OF540875 ПАНДА ЕКСПЕРТ ООД не е посочил в представения ЕЕДОП доказателства за съответствие с изискванията за подбор обявени от възложителя - годност за упражняване на професионална дейност.
С оглед на горното и на основание чл. 97, ал. 5 от ППЗОП комисията дава възможност на участника ПАНДА ЕКСПЕРТ ООД да представи доказателства за съответствие с изискванията към личното състояние и изискванията за подбор обявени от възложителя, като представи в срок от три работни дни от датата на получаване на потребителския му профил на настоящия протокол, който се явява съобщение по чл. 97, ал. 5 от ППЗОП за отстраняване на нередност.

Комисията ще продължи своята работа след изтичане на срока по чл. 97, ал. 5 от ППЗОП.

Комисията състави и подписа настоящия протокол на 26.08.2021 г.

Председател: Керка Денчева ……/п/*…………
            ЧЛЕНОВЕ:  1. Теодор Атанасов  ………/п/*…………..                                          

                      2. инж. Добромир Добрев ………/п/*…………… 

                      3. Мария Стойчева ……/п/*…………
                                  4. Катя  Желева ………/п/*…………… 
* Регламент/ ЕС / 2016/679

